Irski republikanizam
Irski republikanizam () je politička ideologija prema kojoj bi cijela Irska trebala biti nezavisna republika. Temelji ovog pokreta sežu u 18. i 19. vijek kada je val nacionalizma zahvatio zemlje širom Evrope, uključujući i Irsku gdje se postepeno razvila ideja republikanizma kao otpora britanskoj vlasti. Osobito snažan utjecaj imale su Američka i Francuska revolucija koje su potakle Irce na (neuspješan) ustanak 1798. godine. Pokret se dodatno intenzivirao uspostavom Ujedinjenog Kraljevstva Velike Britanije i Irske kojeg su irski nacionalisti tumačili kao okupaciju i zatiranje irske kulture. Nakon osamostaljenja Republike Irske 1920-ih ideologija dobiva novu dimenziju u vidu zalaganja za separatizam Sjeverne Irske od Ujedinjenog Kraljevstva i priključenja u Ujedinjenu Irsku. Ideje irskog republikanizma osobito su došle do izražaja tokom Sjevernoirskog sukoba. Političke stranke koje zastupaju ovu ideologiju su Sinn Féin, Republikanski Sinn Féin, Irska republikanska socijalistička stranka (IRSP) i Éirígí.

Povezano 
 Irski nacionalizam

Vanjske veze 
  The Irish Republican Movement Collection, Indiana University
  The Origins and Development of Irish Republicanism, History Today (Peter Neville, 2001)
  The 1798 rebellion and the origins of Irish republicanism , Andrew N. Flood

Republikanizam